Det er ikke nemt, men i fondens løbetid siden ultimo 2016 er vi lykkedes med at skabe et rigtig fornuftigt afkast og et rigtig flot risikojusteret afkast. At slå markedet er svært, og det kræver ydmyghed, masser af hårdt arbejde, årelange erfaringer, gode og gennemprøvede beslutningsmodeller og ikke mindst en forståelse af, at markedet er præget af en masse markedspsykologi.